בר רפאלי בכל מקום: הפרזנטורית של FOX מככבת גם בקמפיין של GAP - כלכליסט
צילום: Ben Watts
בר רפאלי בכל מקום: הפרזנטורית של FOX מככבת גם בקמפיין של GAP
ל"כלכליסט" נודע כי הדוגמנית הבינלאומית הצטלמה כבר לפני כשנתיים לקמפיין אבל רק עכשיו החליטו בשלוחה הישראלית של GAP להשתמש בצילומים
10.11.2011, 17:18 | רון גרנות
אחרי שנים שבר רפאלי כיכבה בקמפיינים של רשת האופנה FOX אפשר לראות אותה גם על שלטי החוצות של חברת GAP. מסתבר שהדוגמנית הבינלאומית הצטלמה לפני כשנתיים לקמפיין פרסום עולמי של GAP עבור קולקציית בגדי הספורט GAP BODY FIT וכעת נזכרו בשלוחה המקומית של הרשת בישראל להשיק את הקמפיין לכבוד השקת הקולקצייה.
כזכור, עם השקת GAP בישראל כיכבו בקמפיינים של החברה דוגמניות בינלאומיות אחרות, אבל כיום החליטה החברה להשתמש בפנים המוכרות של רפאלי.
מיחסי הציבור של GAP נמסר בתגובה כי "רפאלי צולמה לקמפיין בתקופה האחרונה. אלביט קמעונאות שמחה להעלות גם בישראל את הקמפיין הבינלאומי החדש של גאפ, המציג את קולקציית בגדי הספורט החדשים של המותג".
באופנת FOX שמחו אתמול לגלות כי הפרזנטורית שלהם בשנים האחרונות מובילה כעת מותג בינלאומי. מבחינת FOX מדובר בהצלחה שלהם.
גיא וינברגר מנכ"ל זרמון גולדמן, משרד הפרסום של FOX: ״לבר רפאלי יש חוזה בינלאומי עם GAP והחליטו להשתמש עם הקמפיין הזה גם בארץ. מה גם שרפאלי מפרסמת מספר מותגים במקביל. לשמחתנו FOX לא נשען רק על הפרזנטורים שלו״.
בהכנת הידיעה השתתפה שלי פריצקר
ברגאפפוקסGAPרפאליFOX
שיחיו הקנאים ויסבלו ,משום שאם זה היה מדובר בכם או במישהו ממכריכם אני בטוח שלא הייתם כותבים אפילו לא אות אחת . אתם לא רוצים לקנות ממוצרי החברות המפרסמות ,אל תקנו ,אבל אל תשלו את עצמכם שזה יביא אותם לפשיטת רגל
גיל , שרון | 13.11.11
אוי נו די כבר עם העלק פטריוטיות הזאת
כשיותר מחצי מהעם לא מתגייס אין מה לבוא בטענות ליחידים שלא התגייסו. רדו ממנה כבר. כל אחד שהיה מש"ק ממטרות וכל אחת שהיתה פקידת קפה משעה 9 עד 12 מרשים לעצמם לדבר.
"הקינאה מעבירה האדם על דעתו" ( חז"ל )
מייק , אשקלון | 11.11.11
בר רפאלי - לשרת החוץ של המדינה ויבוא שלום על ישראל !!!
עצוב - תחילת הסוף, בשנה הבאה היא כבר פאסה, יתנו לה תכנית אירוח בערוץ 24
בועז | 11.11.11